**Atbildes uz jautājumiem**

Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu”

**2.2.3.3. pasākuma “Pasākumi bioloģiskās daudzveidības veicināšanai un saglabāšanai” ceturtajā atlases kārtā**

**Izmantotie saīsinājumi:**

**Nolikums** – Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.3. pasākuma “Pasākumi bioloģiskās daudzveidības veicināšanai un saglabāšanai” projektu iesniegumu ceturtās atlases kārtas nolikums(pieejams: <https://www.cfla.gov.lv/lv/2-2-3-3-k-4>)

**Aģentūra** – Centrālā finanšu un līgumu aģentūra

**VARAM –** Viedās administrācijas un reģionālās attīstības ministrija

**ERAF** – Eiropas Reģionālās attīstības fonds

**KPVIS** – Projektu portāls (Kohēzijas politikas fondu vadības informācijas sistēma): <https://projekti.cfla.gov.lv>

**SAMP MK noteikumi –** Ministru kabineta 2025. gada 18. februāra noteikumi Nr. 107 “Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.3. pasākuma “Pasākumi bioloģiskās daudzveidības veicināšanai un saglabāšanai” projektu iesniegumu trešās un ceturtās atlases kārtas īstenošanas noteikumi (pieejami [šeit](https://likumi.lv/ta/id/358754-eiropas-savienibas-kohezijas-politikas-programmas-2021-2027-gadam-2-2-3-specifiska-atbalsta-merka-uzlabot-dabas-aizsardzibu))

Pasākums – Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.3. pasākuma “Pasākumi bioloģiskās daudzveidības veicināšanai un saglabāšanai” projektu iesniegumu ceturtās atlases kārta

**DAP** – Dabas aizsardzības pārvalde

**DA plāns** – dabas aizsardzības plāns

**GNU** – grūtībās nonācis uzņēmums

**ĪADT** – īpaši aizsargājama dabas teritorija

**MVU** – mikro, mazais un vidējais uzņēmums

Saturs

[1. Vispārīgi jautājumi 2](#_Toc175220075)

[2. Darbību un izmaksu attiecināmība 5](#_Toc175220076)

[3. Projekta iesnieguma aizpildīšana un pievienojamie dokumenti 12](#_Toc175220077)

[4. Vērtēšana un lēmumu pieņemšana 15](#_Toc175220078)

[5. Īstenošanas nosacījumi 16](#_Toc175220079)

|  |  |  |
| --- | --- | --- |
| **Nr.p.k.** | **Jautājums** | **Atbilde** |
| Vispārīgi jautājumi | | |
|  | *Šobrīd notiek dabas parka DA plāna sabiedriskā apspriešana. Provizoriski DA plānu plānots apstiprināt 2025. gada jūnijā – jūlijā. Jaunajam DA plānam jābūt spēkā esošam uz projekta iesniegšanas vai apstiprināšanas brīdi, lai attiecinātu jaunu būvniecību Natura 2000 un tai piegulošajā teritorijā?*  *(e-pasts)* | Projekta iesniegšanas dienā, jābūt spēkā esošam DA plānam.  *(23.04.2025.)* |
|  | *Vai visā projekta īstenošanas laikā jābūt spēkā esošam dabas aizsardzības plānam? Ja DA plāna termiņš noslēgsies, bet projekts būs vidus posmā un nebūs vēl īstenots, projekts nav atbalstāms?*  *(jautājums uzdots vebinārā)* | DA plānam jābūt spēkā esošam projekta iesniegšanas brīdī, un darbības, kas tiek iekļautas projektā ir balstītas uz spēkā esošu DA plānu.  *(23.04.2025.)* |
| Darbību un izmaksu attiecināmība | | |
|  | *Vai Natura 2000 teritorija, kurai nav bijis dabas aizsardzības plāns, ir attiecināma SAM 2.2.3.3. 4. kārtas konkursā, ja paredzētās aktivitātes saistās ar bioloģiskās daudzveidības saglabāšanu un koku kritalu (pēc vētras) novākšanu. Vai šāds projekts būtu attiecināms, ja būtu nepieciešamo speciālistu atzinumi, vai, ja nav spēkā esošs dabas aizsardzības plāns un nav paredzēts to uzsākt, teritorija nav attiecināma projekta uzsaukumam?* | Minētā teritorija, diemžēl, nekvalificējas pasākuma mērķteritorijai, jo atbilstoši SAMP MK noteikumu 3. punktā noteiktajam – Pasākuma trešās un ceturtās atlases kārtas mērķteritorijas un projektu īstenošanas vietas ir *Natura 2000* teritoriju tīklā iekļautās īpaši aizsargājamās dabas teritorijas Latvijā, kurām ir spēkā esošs dabas aizsardzības plāns un kurās var veikt Eiropas Savienības nozīmes sugu un biotopu aizsardzības darbības atbilstoši spēkā esošam sugu vai biotopu aizsardzības plānam, un tām piegulošas teritorijas.  Tostarp SAMP MK noteikumu 4. punktā noteikts, kādas darbības drīkst veikt, ja projekta iesnieguma apstiprināšanas laikā *Natura 2000* teritorijai nav spēkā esoša dabas aizsardzības plāna, bet ir uzsākta jauna dabas aizsardzības plāna izstrāde.  *(15.04.2025.)* |
|  | *Plānots īstenot projektu Natura 2000 teritorijā, kurā nav spēkā esošs DA plāns, bet ir uzsākta jauna DA plāna izstrāde. Saprotam, ka darbības var veikt tikai biotopu un sugu dzīvotņu atjaunošanai, neietverot būvniecības darbības, izņemot gadījumu, ja tiek veikti saskaņā ar būvprojektiem, kuri apstiprināti pirms iepriekšējais DA plāns zaudējis spēku. Jautājums – teritorijā tika plānots būvēt skatu torni, būvprojekts izstrādāts 2017. gadā, to būtu nepieciešams aktualizēt, ja to izdara, vai iespējams, saskaņā ar augstākminētajiem noteikumiem, būvēt skatu torni? Vai, tomēr, tas attiecināms uz darbību –  jaunas antropoloģiskās slodzes mazinošas infrastruktūras izveide un nebūs attiecināms, ja nav spēkā esoša DA plāna?*  *Ņemot vērā augstāk minēto situāciju – vai pieļaujams labiekārtot jau esošu peldvietu, pastaigu takas un stāvvietu?*  *(jautājums uzdots vebinārā)* | SAMP MK noteikumi nosaka, ka būvprojektam ir jābūt izstrādātam, kad bija spēkā DA plāns, šajā gadījumā šis nosacījums ir izpildīts, bet DA plānam ir jābūt vēl ar vien spēkā esošam.  Projektā var veikt darbības biotopu un sugu dzīvotņu atjaunošanai un labvēlīga aizsardzības stāvokļa nodrošināšanai saskaņā ar būvprojektiem, bet jaunas antropoloģiskas slodzes mazinošas infrastruktūras izveide nav attiecināma.  *(23.04.2025.)* |
|  | *Ņemot vērā, ka 2.2.3.3. pasākuma ceturtajā atlases kārta tiek atbalstīta antropogēno slodzi mazinošas infrastruktūras, izveidošana, vai ir pieļaujami Natura 2000 teritorijā esoša ūdenstorņa pārbūve par skatu platformu?*  *(e-pasts)* | Saskaņā ar SAMP MK noteikumu 3. punktu, ceturtās atlases kārtas mērķteritorijas ir:   * *Natura 2000* teritoriju tīklā iekļautās īpaši aizsargājamās dabas teritorijas Latvijā, kurām ir spēkā esošs dabas aizsardzības plāns, un * tām piegulošas teritorijas, kurās var veikt ES nozīmes sugu un biotopu aizsardzības darbības saskaņā ar spēkā esošu sugu vai biotopu aizsardzības plānu.   Tajā pašā laikā, ja dabas teritorijai DA plāns projekta iesniegšanas brīdī vēl nav spēkā, bet ir uzsākta jauna plāna izstrāde, tad, kā noteikts SAMP MK noteikumu 4. punktā:   * projektā drīkst īstenot tikai biotopu un sugu dzīvotņu atjaunošanas darbības, neietverot būvniecību, izņemot:   + esošās antropogēno slodzi mazinošās infrastruktūras atjaunošana, demontāža, pārbūve un pielāgošana dažādu sabiedrības grupu piekļūstamībai, nemainot būvapjomu;   + biotopu un sugu dzīvotņu apsaimniekošanas pasākumu īstenošanai nepieciešamās infrastruktūras izveide vai atjaunošana, piemēram, pastāvīgo ganību aploku izveide, žoga iegāde un uzstādīšana, tostarp apsaimniekošanas pasākumu īstenošanai nepieciešamās piekļuves infrastruktūras (piemēram ceļu, caurteku, brauktuvju) izbūve un atjaunošana. * vai arī būvdarbus, ja tie balstīti uz būvprojektiem, kas apstiprināti pirms iepriekšējā plāna spēkā zaudēšanas un kas darbību īstenošanas laikā vēl ir spēkā.   Ja projekta iesniegšanas brīdī ir spēkā esošs dabas aizsardzības plāns, tad drīkst veikt visas SAMP MK noteikumu 33. punktā minētās atbalstāmās darbības, atbilstošas spēka esošajam teritorijas dabas aizsardzības plānam.  *(24.04.2025.)* |
|  | *SAMP MK noteikumu 3. punktā noteikts, ka ceturtās atlases kārtas mērķteritorijas un projektu īstenošanas vietas ir Natura 2000 teritoriju tīklā iekļautās ĪADT Latvijā, kurām ir spēkā esošs DA plāns un kurās var veikt Eiropas Savienības nozīmes sugu un biotopu aizsardzības darbības atbilstoši spēkā esošam sugu vai biotopu aizsardzības plānam, un tām piegulošas teritorijas.*  *2.2.3.3. pasākuma 4. kārtas ietvaros plānota atpūtas takas – promenādes izbūve (ar labiekārtojuma elementiem un antropogēno slodzi mazinošu infrastruktūru), ĪADT dabas parka “XX” (NATURA 2000) piegulošajā teritorijā ar kad. nr. XX, kas ir JP īpašumā. Šobrīd notiek dabas parka DA plāna izstrāde, kurā pēc dabas aizsardzības ekspertu viedokļa, promenādes izbūve īstenojama tikai pa sauszemi, ārpus dabas parka teritorijas un pieļaujamas tikai atsevišķu laipu izbūve ezerā.*   1. *Vai NATURA 2000 pieguļošajā teritorijā veiktā promenādes būvniecība ar labiekārtojuma elementiem u.c. būtu attiecināma 2.2.3.3. pasākuma 4. kārtas ietvaros?* 2. *Pašvaldībai kā projekta īstenotājam ir jānostiprina apbūves tiesības kad. nr. XX zemesgrāmatā (ZG) vismaz uz laiku, kas nav mazāks par projekta dzīves ciklu (MK Nr. 107 46.10. p.)? Līdz kuram brīdim jānostiprina apbūves tiesības ZG? Projekts bez sadarbības partnera – JP.* 3. *Ja JP kā īpašnieks ir projekta sadarbības partneris, pašvaldībai jāveic apbūves tiesību nostiprināšana ZG vai citas darbības ar nekustamo īpašumu?* 4. *Ja JP kā kad. nr. XX īpašnieks ir iznomājis augstāk minēto zemes vienību zemniekam, kurš, savukārt pieteicies platību maksājumu atbalstam Lauku atbalsta dienestā, tiek traktēts kā komercdarbības atbalsts? Kas no tā izriet pašvaldībai kā projekta īstenotājai? Projekts ir īstenojams un uz kādiem nosacījumiem?* 5. *Vai uz projekta iesniegšanas brīdi – 19.08.2025. jābūt izstrādātai tehniskajai dokumentācijai (ar būvvaldes atzīmi par projektēšanas nosacījumu izpildi) vai tā var būt izstrādes stadijā? Uz kuru brīdi jābūt izstrādātai tehniskajai dokumentācijai: projekta iesniegšana, nosacījumu izpilde, varbūt nav noteikts?* | 1. Par plānotajām darbībām piegulošajā teritorijā  Saskaņā ar SAMP MK noteikumu 3. punktu, ceturtās atlases kārtas mērķteritorijas ir:   * *Natura 2000* teritoriju tīklā iekļautās īpaši aizsargājamās dabas teritorijas Latvijā, kurām ir spēkā esošs dabas aizsardzības plāns, un * tām piegulošas teritorijas, kurās var veikt ES nozīmes sugu un biotopu aizsardzības darbības saskaņā ar spēkā esošu sugu vai biotopu aizsardzības plānu.   Tajā pašā laikā, ja dabas teritorijai dabas aizsardzības plāns projekta iesniegšanas brīdī vēl nav spēkā, bet ir uzsākta jauna plāna izstrāde, tad kā noteikts SAMP MK noteikumu 4. punktā:   * projektā drīkst īstenot tikai biotopu un sugu dzīvotņu atjaunošanas darbības, neietverot būvniecību, izņemot:   + esošās antropogēno slodzi mazinošās infrastruktūras atjaunošana, demontāža, pārbūve un pielāgošana dažādu sabiedrības grupu piekļūstamībai, nemainot būvapjomu;   + biotopu un sugu dzīvotņu apsaimniekošanas pasākumu īstenošanai nepieciešamās infrastruktūras izveide vai atjaunošana, piemēram, pastāvīgo ganību aploku izveide, žoga iegāde un uzstādīšana, tostarp apsaimniekošanas pasākumu īstenošanai nepieciešamās piekļuves infrastruktūras (piemēram ceļu, caurteku, brauktuvju) izbūve un atjaunošana. * vai arī būvdarbus, ja tie balstīti uz būvprojektiem, kas apstiprināti pirms iepriekšējā plāna spēkā zaudēšanas un kas darbību īstenošanas laikā vēl ir spēkā.   Ņemot vērā sniegto informāciju, ka dabas parkā šobrīd ir uzsākta jauna dabas aizsardzības plāna izstrāde, promenādes izbūve projekta ietvaros nebūs attiecināma.  Sekojoši, projekta iesniegums būtu uzskatāms par atbilstošu SAMP MK noteikumu 3. punktam, ja DA plāns ir stājies spēkā pirms projekta apstiprināšanas un plānotā projekta realizācija atbilst tā brīža aktuālajam DA plānam.  Vienlaikus antropogēnās slodzes mazināšanai infrastruktūrai pasākuma ietvaros jāatbilst 2018. gada 12. jūnija Ministru kabineta noteikumiem Nr. 326 “Būvju klasifikācijas noteikumi” šādiem būvju tipiem:   * tai jāietilpst 12. nodaļas “Nedzīvojamās ēkas” klasēs – 1212 (piemēram, tualetes ēkas, lapenes, nojumes) vai 1274 (piemēram, citas konkrēti neklasificētas nedzīvojamās ēkas, kas piemērotas dabas aizsardzības vajadzībām) vai; * var ietvert arī būvju tipus 12740204 un 12740205 vai; * ietveramas arī inženierbūves, kas iekļautas:   + 21. nodaļā “Transporta būves” (piemēram, gājēju tilti, laipas) vai nodaļā “Citas inženierbūves” (piemēram, atkritumu savākšanas vietas vai informācijas stendi);   Papildus var tikt ietvertas arī citas iepriekš neklasificētas inženierbūves, ja tās atbilst dabas aizsardzības plāna nosacījumiem un ir tiešā veidā saistītas ar antropogēnās slodzes mazināšanu.  Papildus vēršam uzmanību uz to, ka SAMP MK noteikumu 6.2. apakšpunkts, 7. un 9. punkts nosaka, ka projektu iesniegumu ceturtās atlases kārtas rezultāta rādītājs ir atjaunotas degradētas ekosistēmas un viena projekta pieteikuma ietvaros noteiktais rezultāta rādītājs nav mazāks par 100 hektāriem. Rezultāta rādītāja sasniegšanu apliecina sugu vai biotopu eksperta izdots atzinums par atjaunoto degradēto Eiropas Savienības nozīmes biotopu teritoriju platību. Tātad projektā ir jāparedz ne tikai infrastruktūras izveide, bet arī jāatjauno degradēta ekosistēma. Abas darbības nav obligāti jāveic vienā vietā – infrastruktūru var izveidot pie ezera, bet ekosistēmu atjaunot citā pašvaldības teritorijā esošā *Natura 2000* vai tai piegulošā teritorijā.  Saskaņā ar SAMP Nolikuma 10. pielikumā esošajiem kvalitātes kritērijiem projektā atjaunoto degradēto ekosistēmu platība ir viens no projektu vērtēšanas kritērijiem (kritērijs 4.1.). Lai šajā kritērijā saņemtu vismaz vienu punktu, plānoto atjaunoto degradēto ekosistēmu platībai jāsasniedz 100 ha un ja 4.1. kritērijā ir saņemti 0 punkti, tad projekta iesniegums ir noraidāms.  2. Par īpašuma tiesībām un apbūves tiesību nostiprināšanu  Atbilstoši Nolikuma 10. pielikumā iekļautajai vērtēšanas kritēriju metodikai (kritērijs Nr. 3.4), projekta īstenošanas vietai jāatbilst šādiem nosacījumiem:   * nekustamais īpašums ir projekta iesniedzēja vai tā sadarbības partnera īpašumā, valdījumā vai turējumā; * vai ir noslēgta vienošanās ar īpašnieku par īpašuma nomu uz projekta dzīves ciklu vai ilgāku termiņu, * un, ja īpašums nav valsts vai pašvaldības īpašumā, tā tiesības ir nostiprinātas zemesgrāmatā.   Tādējādi, ja nekustamais īpašums pieder *JP* un tā nav projekta sadarbības partneris, pašvaldībai jānodrošina nomas līgums un jānostiprina apbūves tiesības zemesgrāmatā vismaz uz projekta dzīves ciklu, kas aptver laiku no projekta darbību uzsākšanas un vismaz 10 gadus pēc projekta noslēguma maksājuma veikšanas (SAMP MK noteikumu 23.3.2. apakšpunkts).  3. Ja *JP* ir projekta sadarbības partneris  Šādā gadījumā īpašuma tiesības var palikt sadarbības partnera – *JP* – īpašumā, un nav obligāti jānostiprina apbūves tiesības projekta iesniedzēja (pašvaldības) labā. Līdz ar to, ja *JP* tiek piesaistīts kā sadarbības partneris, tad atbilstoši SAMP MK noteikumu 23.1. un 23.2. apakšpunktam projekta iesniedzējs un sadarbības partneris iesaistās projekta īstenošanā ar saviem resursiem, tai skaitā ar tā īpašumā, valdījumā vai turējumā esošo nekustamo īpašumu vai finansējumu tādā apjomā kā iesniedzējs un sadarbības partneris vienojas sadarbības līgumā, kas cita starpā tiek atspoguļots arī projekta iesniegumā. No iepriekš minētā izriet, ka ja *JP* ir pašvaldības sadarbības partneris, tad īpašuma vai valdījuma tiesības var palikt sadarbības partnerim, *JP*, un nav obligāti jānostiprina apbūves tiesības projekta iesniedzēja (pašvaldības) labā. Bet vienlaikus, ja *JP* šo īpašumu, kurā tiek plānota projekta īstenošana, ir nodevusi nomā un sekojoši veic saimniecisko darbību projekta īstenošanas teritorijā, tad sadarbības partnerim – *JP*– jāpiemēro komercdarbības atbalsts, kas paredz atbalstu vienīgi biotopu un sugu dzīvotņu atjaunošanai (SAMP MK noteikumu 31.1. apakšpunkts) nevis antropogēno slodzi mazinošas infrastruktūras izveidei.  4. Par zemes iznomāšanu un platību maksājumu saņemšana  Par zemes iznomāšanu – ja *JP* ir iznomājusi zemi trešajai pusei (zemniekam), tad īstenojas 3. punktā aprakstītā situācija un atbilstoši SAMP MK noteikumu 29. punktam, 41. punktā un V nodaļā minētie komercdarbības atbalsta nosacījumi tiek piemēroti, ja vienlaikus izpildās šādi nosacījumi:   * + pašvaldība līgumu par sadarbību slēdz ar juridisku vai fizisku personu, kuras īpašumā, valdījumā vai turējumā ir nekustamais īpašums, kas atrodas *Natura 2000* teritorijā   + minētajā nekustamajā īpašumā tiek veikta saimnieciskā darbība.   Šādam sadarbības partnerim tiek piemērots komercdarbības atbalsta regulējums, kas paredz, ka projekta ietvaros var tikt atbalstītas darbības biotopu un sugu dzīvotņu atjaunošanas un labvēlīga aizsardzības stāvokļa saglabāšanas pasākumi saskaņā ar dabas, sugu vai biotopu aizsardzības plāniem, atbilstoši SAMP MK noteikumu 33.1. apakšpunktam, kas neietver antropogēnās slodzes mazinošas infrastruktūras izbūvi, kas būtu promenādes būvniecība.  Ja, kā sadarbības partneris tiek piesaistīta juridiska vai fiziska persona, kas nenodarbojas ar saimniecisko darbību projekta darbību īstenošanas teritorijā ar noteiktu kadastra apzīmējumu un saimnieciskā darbība tās īpašumā esošajā projekta teritorijā ar noteiktu kadastra apzīmējumu netiks veikta projekta dzīves cikla laikā, tostarp arī primārā lauksaimnieciskā ražošanā, komercdarbības atbalsta regulējums nav jāpiemēro.  Par platību maksājumiem – ja projekta paredzētā īstenošanas teritorija ir iznomāta un saņem Lauku atbalsta dienesta (LAD) platību maksājumus, piemēram, kā bioloģiskās lauksaimniecības teritorija, tad projekta iesniedzējam papildus apbūves tiesībām, ir jāpārliecinās par to, kādas saistības nosaka LAD un vai šādā teritorijā ir iespējams veikt antropogēno slodzi mazinošas infrastruktūras izbūvi.  5. Par tehniskās dokumentācijas izstrādes stadiju uz iesniegšanas brīdi  Atbilstoši atlases nosacījumiem, projekta iesnieguma iesniegšanas brīdī (līdz 19.08.2025.) nav obligāti jābūt pilnībā izstrādātai tehniskajai dokumentācijai ar būvvaldes atzīmi par projektēšanas nosacījumu izpildi.  Atbilstoši Nolikuma 10. pielikumā iekļautajai vērtēšanas kritēriju metodikai (kritērijs Nr. 4.5), lai projekta iesniedzējs kritērijā saņemtu vismaz 1 (vienu) punktu projekta iesniegumā ir jābūt identificētām visām projektā plānotajām būvniecības darbībām vai norādīti visu pakalpojumu, par kuriem tiks slēgti pakalpojuma līgumi, saraksts un to īstenošanas grafiks (vai abi, ja attiecināms). Vienlaikus skatīt Nolikuma 10.5. apakšpunktu.  Projekta gatavību un iepirkuma procedūras gatavību aģentūra fiksē uz projektu iesniegumu atlases pēdējo dienu, t.i., 19.08.2025. dienu līdz kurai var iesniegt projekta iesniegumus.”  *(23.04.2025.)* |
|  | *Vai Natura 2000 piegulošās teritorijās var veikt tikai ES nozīmes sugu un biotopu aizsardzības darbības saskaņā ar spēkā esošu sugu vai biotopu aizsardzības plānu un jaunas infrastruktūras būvniecība Natura 2000 piegulošās teritorijās nav atbalstāma?*  *(e-pasts)* | Ja projekta iesnieguma apstiprināšanas laikā *Natura 2000* teritorijai nav spēkā esoša DA plāna, bet ir uzsākta jauna DA plāna izstrāde, saņemot DAP sākotnējo atzinumu par iznākuma rādītāja vērtību “*Natura 2000* teritoriju platība, uz kuru attiecas aizsardzības un atjaunošanas pasākumi”, kurā DAP sniedz atzinumu plānoto darbību atbilstību var tikt īstenotas sekojošas darbības:   * + antropogēnās slodzes mazinošas infrastruktūras atjaunošana un demontāža teritorijā kur iepriekš ir bijis izstrādāts un spēkā esošs dabas aizsardzības plāns, kas ir zaudējis savu statusu, projektā var veikt darbības 2007. – 2013. gada plānošanas perioda vai senāku plānošanas periodu ierīkotās antropogēnās slodzes infrastruktūras atjaunošanai tādā pašā apmērā vai tās demontāžai;   + var veikt darbības biotopu un sugu dzīvotņu atjaunošanai un labvēlīga aizsardzības stāvokļa nodrošināšanai, neietverot būvniecības darbības;   + biotopu un sugu dzīvotņu atjaunošanas un labvēlīga aizsardzības stāvokļa nodrošinošas darbības, kas ir saskaņā ar būvprojektiem, kas apstiprināti pirms dabas aizsardzības plāns zaudējis spēku un īstenošanas brīdī ir spēkā esoši;   + biotopu un sugu dzīvotņu apsaimniekošanas pasākumu īstenošanai nepieciešamās infrastruktūras izveide un atjaunošana, piemēram, pastāvīgo ganību aploku izveide, žoga iegāde un uzstādīšana. Izņemot ieguldījumu infrastruktūrā un teritorijās, kur īstenotas darbības ES struktūrfondu Eiropas Savienības struktūrfondu un Kohēzijas fonda 2014. – 2020. gada plānošanas periodos, vai kurai piemērojami nosacījumi par pēcuzraudzības periodu, tai skaitā citu ES un nacionālo publisko investīciju programmu ietvarā; * biotopu un sugu dzīvotņu apsaimniekošanai nepieciešamās piekļuves infrastruktūras izveide vai atjaunošanā (piemēram, ceļu, caurteku, brauktuvju izveide un atjaunošana) u.c. Piekļuves infrastruktūras atjaunošana nav atļauta piekļuves nodrošināšanai tādai teritorijai, kurā veikti ieguldījumi Eiropas Savienības struktūrfondu un Kohēzijas fonda 2007. – 2013. gada vai 2014. – 2020. gada plānošanas periodos, vai kurai piemērojami nosacījumi par pēcuzraudzības periodu, tai skaitā citu ES un nacionālo publisko investīciju programmu ietvarā.   *(23.04.2025.)* |
|  | *Ja jaunais dabas parka DA plāns tiek apstiprināts līdz projekta iesniegšanas brīdim, Natura 2000 un tai piegulošajā teritorijā var veikt jaunas infrastruktūras būvniecību?*  *(e-pasts)* | Ja projekta iesniegšanas brīdī DAP ir spēkā esošs, tad drīkst veikt visas SAMP MK noteikumu 33. punktā minētās atbalstāmās darbības, atbilstoši spēka esošajam teritorijas dabas aizsardzības plānam.  *(23.04.2025.)* |
| Projekta iesnieguma aizpildīšana un pievienojamie dokumenti | | |
|  | *Vai un kā uz projekta pieteikuma iesniegšanas laiku nepieciešams apliecināt to, ka zemju īpašnieki piekrīt un ir gatavi zemes gabalus pārdot?*  *(e-pasts)* | Ja zemes iegāde ir tikai plānota, projekta iesniegumam jāpievieno plānotā darījuma apliecinoši dokumenti – līgums, vienošanās, nodoma protokols vai citi dokumenti, kas apliecina iesaistīto pušu gatavību darījuma noslēgšanai. Šāda dokumentācija ir nepieciešama, lai Aģentūra varētu gūt pārliecību, ka darījums ir uzsākts un tiks īstenots projekta ietvaros.  *(09.04.2025.)* |
|  | *Kādi pamatojošie dokumenti nepieciešami par zemes gabala cenu – vai uz projekta pieteikuma iesniegšanu jau nepieciešams vērtētāja atzinums?*  *(e-pasts)* | Ja projekta ietvaros tiek plānota zemes iegāde, un tās izmaksas ir paredzēts iekļaut projekta budžetā, tad atbilstoši SAMP MK noteikumu 33.12. apakšpunktam un Nolikuma 1. pielikumam (projekta iesnieguma aizpildīšanas metodika), projekta iesniegumam **jāpievieno obligātais pielikums – Pamatojums zemes iegādes cenai** atbilstoši Latvijas Nekustamā īpašuma tirgus statistikai (pieejama: <https://www.vzd.gov.lv/lv/latvijas-nekustama-ipasuma-tirgus-statistika>), piemērojot:   * mežsaimniecības zemes darījumu cenas zemes lietošanas veidam “meža zemei”, * lauksaimniecības zemes darījumu cenas lauksaimniecībā izmantojamajai zemei (tīrumi, ganības, pļavas), * lauksaimniecības zemes darījumu cenas pārējiem zemes veidiem (krūmi, purvs, ceļi, ūdeņi, smiltāji).   Zemes iegādes cena attiecīgajā Latvijas Republikas NUTS III līmeņa statistiskajā reģionā1, par darījumiem, kas veikti laikā no 2024. gada 1. janvāra līdz projekta iesnieguma sagatavošanai un iesniegšanai Aģentūrā, par vienu vienību nedrīkst pārsniegt:   * gada augstāko tirgus cenu meža zemei un lauksaimniecībā izmantojamajai zemei (tīrumi, ganības, pļavas), vai * gada vidējo lauksaimniecības darījumu cenu pārējiem zemes veidiem (krūmi, purvs, ceļi).   1 Latvijas statistiskie reģioni un tiem piekritīgās pašvaldību administratīvās teritorijas ir noteiktas Ministru kabineta 2021. gada 7. decembra rīkojumā [Nr. 911](https://likumi.lv/ta/id/328252-par-latvijas-republikas-statistiskajiem-regioniem-un-tajos-ietilpstosajam-administrativajam-vienibam) “Par Latvijas Republikas statistiskajiem reģioniem un tajos ietilpstošajām administratīvajām vienībām.  **Neatkarīga vērtētāja atzinums nav obligāts**, jo projekta budžetā plānotās izmaksas par zemes iegādi tiek pamatotas ar Latvijas Nekustamā īpašuma tirgus statistiku, kā to paredz normatīvais regulējums. Šādā gadījumā zemes iegādes cena nedrīkst pārsniegt iepriekš minēto cenu robežas, kas noteiktas atbilstoši zemes lietošanas veidam un attiecīgajam NUTS III līmeņa statistiskajam reģionam.  *(09.04.2025.)* |
|  | *Iepazīstoties ar Dabas aizsardzības pārvaldes izstrādātajiem metodiskajiem norādījumiem Projektu Iznākuma rādītāja aprēķināšana, radās jautājums sakarā ar sadaļas I Ietekmētās teritorijas platības (P) noteikšanas 7. punktu.*  *Šajā punktā, ir aprakstīta situācija par minimālās teritorijas – 100 ha – automātisku sasniegšanu, gadījuma ja ar projektā ietvertajām darbības tiks realizēts viss dabas aizsardzības plānā paredzētais labiekārtojums.*  *Kā labiekārtojuma realizēšana tiek izvērtēta gadījumā, ja ĪADT atrodas uz vairāku pašvaldību administratīvās teritorijas? Vai tiek izskatīts kopējā ĪADT labiekārtojums, vai katras pašvaldības teritorijā esošais labiekārtojums atsevišķi?*  *(e-pasts)* | Projekta iesniegumu vērtēšanas kritēriju un to piemērošanas metodikā (Nolikuma 10. pielikums) noteikta kvalitātes kritērija 4.1. vērtēšana (kritērijā jāsaņem vismaz 1 punkts):  Ja projekta iesniegumā paredzēts, ka projekta īstenošanas darbības tiks īstenotas vairākās degradētu ekosistēmu teritorijās, tad atjaunoto degradēto ekosistēmu teritorijas platību aprēķina summējot atjaunoto degradēto ekosistēmu platības (pēc apliecinājumā norādītā).  A = T1 +T2  *A – atjaunotā degradētā ekosistēmu platība,*  *T1 – atjaunota degradēta teritorija (ha) pēc apliecinājuma datiem,*  *T2 – cita atjaunota degradētā teritorija (ha) pēc apliecinājuma datiem.*  Piemēram, ja projekta iesniegumā norādīts, ka degradēto ekosistēmu atjaunošana notiks trīs *Natura 2000* teritorijās – projekta iesniegumam pievienotajā pašvaldības apliecinājumā norādīts, ka teritorijā Nr. 1 tiks veikta degradēto ekosistēmu atjaunošana 58 ha platībā, teritorijā Nr. 2 – 100 ha platībā, bet teritorijā Nr. 3. – 112 ha platībā, tātad atjaunotā degradēto ekosistēmu platība:  R = (58 + 100 + 112) = 270 ha, un kritērijā tiek piešķirti 3 punkti.  Noapaļo līdz veseliem skaitļiem.  Kā arī, ja projekta īstenošana notiek vairāku pašvaldību administratīvajās teritorijās – ir iespējams iegūt papildus punktus kvalitātes kritērijā 4.6.  *(15.04.2025.)* |
|  | *Ja pašvaldība projektā plāno iekļaut tehniskā projekta izstrādes izmaksas, kādu dokumentāciju jāiesniedz DAP, lai saņemtu atzinumu?*  *(jautājums uzdots vebinārā)* | Ja būvniecības lietā ir norādīts, ka nepieciešams saskaņojums ar DAP, tad tas varētu būt saistīts ar biotopu un sugu dzīvotņu atjaunošanu un aizsardzību un to, vai konkrētajā teritorijā ir pieļaujama būvniecība. Būvniecības tāmes un tehnisko dokumentāciju DAP nevērtē, tā ir būvvaldes kompetence.  Jāizvērtē arī par kāda veida atzinumu ir konkrētais jautājums – vai par atzinumu, kas ir jāsaņem šī Pasākuma ietvaros par projekta būvniecības ieceri vai arī par atzinumu, kuru DAP izsniedz kā uzraugošā institūcija par darbībām ĪADT. Ja par šī konkrētā pasākuma plānotās būvniecības ieceres atzinumu, tad nav nepieciešams iesniegt tehnisko dokumentāciju DAP. [Veidlapā](https://www.daba.gov.lv/lv/media/23438/download?attachment), kur ir jānorāda kopējais projekta tvērums, ir dots piemērs slīprakstā, kāda veida informācija jāiesniedz DAP – tas ir objektu uzskaitījums (piemēram, taka un tās garums metros, tornis, tā augstums un sasaiste ar konkrētā DA plānā paredzēto pasākumu un numuru plānā).  *(23.04.2025.)* |
| Vērtēšana un lēmumu pieņemšana | | |
|  | *Kādos gadījumos tiek piemērots komercdarbības atbalsts?*  *(jautājums uzdots vebinārā)* | SAMP MK noteikumi nosaka, ka Pasākumā projekta īstenotājs ir pašvaldības vai to iestādes, kuru teritorijā atrodas *Natura 2000* vai tai pieguloša teritorija, kurā veicamas apsaimniekošanas darbības to stāvokļa uzlabošanai, kas var piesaistīt sadarbības partnerus:   1. citas pašvaldības vai to iestādes, kuru uzdevumos ietilpst šo teritoriju apsaimniekošana, pārvaldība vai aizsardzība, 2. valsts vai pašvaldības kapitālsabiedrības, kurām deleģētajos valsts pārvaldes uzdevumos ietilpst *Natura 2000* vai tai piegulošu īpašumu apsaimniekošana, pārvaldība vai aizsardzība,   un, ja netiek plānots šajās projekta īstenošanas teritorijās gūt ienākumus, kas ir lielāki kā 50 % no ikgadējām uzturēšanas izmaksām, netiek piemērots komercdarbības regulējums, t.i., nav jāvērtē GNU un MVU atbilstība, kā arī drīkst īstenot visas SAMP MK noteikumu 33. punktā minētās atbalstāmās darbības, atbilstoši spēka esošajam teritorijas dabas aizsardzības plānam un sadarbības partnerim netiek piemērots valsts atbalsts jeb komercdarbības atbalsts.   1. juridiskas vai fiziskas personas, kuru īpašumā, turējumā vai valdījumā ir nekustamais īpašums, kas atrodas *Natura 2000* teritorijā vai tai piegulošā teritorijā, tostarp nodibinājumi un biedrības, un kas ir ***saimnieciskās darbības veicēji*** projekta īstenošanas teritorijās, kurām nav Pārvaldes deleģēti uzdevumi vai, ja tādi ir, ***bet tie vēlas gūt ieņēmumus, kas ir lielāki kā 50 % no ikgadējās infrastruktūras uzturēšanas izmaksām***, tad sadarbības partnerim tiek piemēroti komercdarbības atbalsta nosacījumi atbilstoši SAMP MK noteikumu 41. punktā un V nodaļā minētajiem nosacījumiem, kā arī projektu iesniegumu vērtēšanas komisijai ir jāvērtē sadarbības partnera GNU un MVU atbilstība, un drīkst īstenot tikai SAMP MK noteikumu33.1. apakšpunktā uzskaitītās darbības, t.i., darbības biotopu un sugu dzīvotņu atjaunošanas un labvēlīga aizsardzības stāvokļa saglabāšanai, kā arī projekta iesniegumam jāpievieno atlases nolikuma 4. pielikums “Finanšu analīze” un 9. pielikums “Sadarbības partnera apliecinājums par projektā paredzētām darbībām”.   *(23.04.2025.)* |
| Īstenošanas nosacījumi | | |
|  | *Vienā projektā labvēlīgi ietekmētajai platībai jābūt vismaz 100 ha?*  *(jautājums uzdots vebinārā)* | Pasākumā ir noteikti divi rādītāji:   * iznākuma (*Natura 2000* teritoriju platība, uz kuru attiecas aizsardzības un atjaunošanas pasākumi), kam nav noteikta minimālā sasniedzamā vērtība; * rezultāta (Atjaunotas degradētas ekosistēmas), kam noteikta minimāli sasniedzamā vērtība –100 ha.   *(23.04.2025.)* |
|  | *Ja iesniegums būs par divām Natura 2000 teritorijām, vai min. rezultāta rādītājs – 100 ha var tikt sasniegts summējot platības no divām teritorijām? Vai var būt, ka vienā teritorijā, piem., ir 10 ha otrā 90 ha?*  *(jautājums uzdots vebinārā)* | Vienā projekta iesniegumā minimālā rezultāta rādītāja (atjaunotas degradētas ekosistēmas) sasniedzamā vērtība 100 ha. Vienā projektā var iekļaut darbības vairākās *Natura 2000* teritorijās – sekojoši rezultāta rādītāja vērtība var veidoties no ieguldījumiem dažādās *Natura 2000* arī viena projekta ietvaros.  *(23.04.2025.)* |
|  | *Projektu īstenošanas (infrastruktūras būvniecības) vietas ir Natura 2000 un tām piegulošas teritorijas? Cik lielas var būt Natura 2000 (ezeri) pieguļošās teritorijas (ezera piekrastes)? Pieguļošās teritorijas nosakāmas pēc kadastra robežām vai citiem rādītājiem?*  *(jautājums uzdots vebinārā)* | Ar piegulošu teritoriju saprot teritoriju, kas robežojas (atrodas cieši blakus) ar *Natura 2000*  teritoriju un tajā var tikt īstenotas darbības *Natura 2000* teritorijas aizsardzības mērķa sasniegšanai.  *(23.04.2025.)* |